# בלז פסקל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בלז פסקל

בְּלֶז פסקל (Blaise Pascal) ‏ (19 ביוני 1623 - 19 באוגוסט 1662), מתמטיקאי, פיזיקאי ופילוסוף צרפתי. היה איש מדע רב-תחומי, שפעולותיו חבקו תחומים רבים ומגוונים.

פסקל נולד בקלרמון-פראן שבצרפת, והיה השלישי מבין ארבעה ילדים. הוא התייתם מאמו בגיל שלוש, וגודל בידי אביו, המתמטיקאי אטיין פסקל. בהיותו בן תשע עבר עם משפחתו לפאריס. בהיותו בן 16 הציג פסקל את עבודתו המתמטית הראשונה, שעסקה בגאומטריה פרויקטיבית. בהמשך אותה שנה עברה המשפחה לרואן שבצפון נורמנדי, שם התמנה האב לגובה מס, וכעבור זמן קצר פירסם פסקל את עבודתו על חתכי חרוט.

משנת 1642 טרח במשך שלוש שנים על המצאת מכונת חישוב מכנית - פסקלין, שהייתה מעין מחשבון שביצע רק פעולות חיבור וחיסור. הוא המציא זאת כדי לעזור לאביו בעבודתו כגובה מס. מכונת חישוב זאת פעלה על עקרון גלגלי שיניים והיוותה בסיס למכונות חישוב מכניות מסוג זה שפעלו עד שבאו לעולם מכונות החישוב האלקטרוניות.

פסקל עסק במתמטיקה: על שמו קרוי משולש פסקל - להצגת מקדמי הבינום. היו לו תרומות בתורת המספרים. בפיזיקה עסק בחקר הנוזלים (הידרודינמיקה והידרוסטטיקה).

הוא היה בין המדענים הראשונים שטענו שיש לבסס את המדע על ניסויים ותצפיות, ולא על השכל בלבד. בשנת 1647, בנסותו להוכיח כי יש חלל ריק, ערך ניסויים של לחץ אוויר כשהוא מטפס בהרים לגבהים שונים, כדי לערוך מדידות. בהשפעת ניסויים אלה כתב את המסה "הקדמה למחקר על החלל הריק", בה מודגשת חשיבות הניסוי במדע.

בשנת 1654, בעקבות שאלה שהפנה אליו שבליה דה מרה, שעסק בהימורים, הניח את היסודות לתורת ההסתברות, בשיתוף פעולה עם פייר דה פרמה.

בעקבות חוויה דתית עזה שעבר פסקל בשנת 1654, הוא הגיע למסקנה שיש שאלות שבאמצעות השכל לא יוכל למצוא תשובות עליהן, ופנה לדת בחפשו תשובות לשאלות אלה. הוא נטש את העיסוק במדע, והתמקד בפילוסופיה ובתאולוגיה. בין השאר, טען לכדאיות האמונה באלוהים, כדלקמן: "אם אלוהים אינו קיים, אינך מפסיד דבר אם אתה מאמין בו, אך אם אלוהים קיים ואינך מאמין בו, אתה מפסיד הכול".

פסקל נפטר בפאריס ב-19 באוגוסט 1662. חרף חייו הקצרים, הצליח פסקל להטביע את חותמו בתחומים בהם עסק, והוא נחשב לאחד מהגאונים הגדולים שההיסטוריה הוציאה מקרבה.

פסקל לא השלים את חיבורו התאולוגי המשפיע ביותר "הגיגים" (Pensées), אך הטיוטות שנמצאו בעזבונו פורסמו בשנת 1670, שמונה שנים לאחר מותו.

על שמו קרויות יחידת המידה ללחץ, פסקל, ושפת התכנות פסקל.

מאמרותיו הנודעות של פסקל

- "אילו אפה של קליאופטרה היה קצר יותר, פני ההיסטוריה היו שונים"
  באימרה זו ניסה לומר כי מהלך ההיסטוריה לא מתנהל על פי גורמים בעלי חשיבות, אלא על פי דברים שוליים.

- "לא היה לי די זמן לכתוב לך מכתב קצר יותר"

## [עריכה] לקריאה נוספת

- בלז פסקל, הקדמה למחקר על החלל הריק וכתבים אחרים, הוצאת מאגנס, תשכ"ד.
- בלז פסקל, הגיגים, הוצאת מאגנס, תשל"ו.

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: בלז פסקל

- דב ויגיסר, בליז פסקל במאה העשרים ואחת
- ביוגרפיה של בלז פסקל באתר MacTutor

מקור: http://he.wikipedia.org../../../%D7%91/%D7%9C/%D7%96/%D7%91%D7%9C%D7%96_%D7%A4%D7%A1%D7%A7%D7%9C.html

קטגוריות: מתמטיקאים | מתמטיקאים צרפתים | פיזיקאים | פיזיקאים צרפתים | פילוסופים | פילוסופים צרפתים | פילוסופים של ראשית העת החדשה | אנשים שקרויה על שמם יחידת מידה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Aragonés
- العربية
- Български
- Bosanski
- Català
- Česky
- Cymraeg
- Dansk
- Deutsch
- Esperanto
- Español
- Eesti
- Euskara
- فارسی
- Suomi
- Français
- Gaeilge
- Hrvatski
- Magyar
- Interlingua
- Bahasa Indonesia
- Ido
- Italiano
- 日本語
- 한국어
- Latina
- Lietuvių
- Македонски
- Монгол
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Sicilianu
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- ไทย
- Türkçe
- اردو
- 中文